**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гӧгӧртас видзан юкӧнын ӧткымын юалӧм**

**да Коми Республикаса ӧткымын оланпастэчас акт**

**вынтӧмӧн лыддьӧм йылысь» Коми Республикаса Оланпаслӧн**

****5 статьяӧ вежсьӧмъяс пыртӧм йылысь****

Примитӧма Коми Республикаса

Каналан Сӧветӧн 2021 вося йирым тӧлысь 28 лунӧ

**1 статья.** Пыртны «Коми Республикаын гӧгӧртас видзан юкӧнын ӧткымын юалӧм да Коми Республикаса ӧткымын оланпастэчас акт вынтӧмӧн лыддьӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2016, 4 №, 51 ст.; 17 №, 223 ст.; 2017, 13 №, 226 ст.; 21 №, 359 ст.; 2018, 14 №, 232 ст.; 2019, 20 №, 297 ст.; 2020, 10 №, 149 ст.) татшӧм вежсьӧмъяс:

1) 1 юкӧнса 2 пункт гижны тадзи:

«2) гӧгӧртас видзан, шыбласъясӧн, сы лыдын чорыд коммунальнӧй шыбласъясӧн, вӧдитчан юкӧнын Коми Республикаса канму уджтасъяс, шыбласъясӧн, сы лыдын чорыд коммунальнӧй шыбласъясӧн, вӧдитчан юкӧнын дінму уджтасъяс Россия Федерацияса оланпастэчас серти дасьтӧм, вынсьӧдӧм да збыльмӧдӧм, шыбласъясӧн вӧдитчан юкӧнын федеральнӧй уджтасъяс дасьтӧмын да олӧмӧ пӧртӧмын участвуйтӧм;»;

2) 2 юкӧн гижны тадзи:

«2. Гӧгӧртас видзан юкӧнын Коми Республикаса Веськӧдлан котырлысь уджмогъяссӧ, кутшӧмъясӧс индӧма тайӧ статьяса 1 юкӧнын, пӧртӧ олӧмӧ Коми Республикаса Веськӧдлан котыр ачыс либӧ (уджмогъяс кындзи, кутшӧмъясӧс индӧма 2 пунктын гӧгӧртас видзан, шыбласъясӧн, сы лыдын чорыд коммунальнӧй шыбласъясӧн, вӧдитчан юкӧнын Коми Республикаса канму уджтасъяс, шыбласъясӧн, сы лыдын чорыд коммунальнӧй шыбласъясӧн, вӧдитчан юкӧнын дінму уджтасъяс вынсьӧдӧм серти да индӧм юкӧнлӧн 10 пунктын) сыӧн уполномочитӧм Коми Республикаса олӧмӧ пӧртысь власьт органъяс.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2021 вося вӧльгым тӧлысь 10 лун

117-РЗ №